open-index/open-wikipedia-markdown huggingface dataset:
Kjell-Inge Bråtveit

**Kjell Inge Bråtveit** (født 1963) er en norsk fotballtrener. 

Bråtveit har trent en rekke forskjellige lag. Tidlig på 1990-tallet var han trener for Sportsklubben Haugars damelag, og under hans ledelse rykket laget opp til øverste divisjon. I 1993 var han i tillegg en av Haugars herrelags tre trenere. Dette var den siste sesongen før Haugar fusjonerte med Djerv 1919. Etter fusjonen ble Bråtveit i Åkra Idrettslag på Karmøy. Åkra befant seg i 3. divisjon, og Bråtveit satte som mål at laget skulle rykke opp til 2. divisjon. Men like før 1994-sesongen var over, sluttet Bråtveit i klubben.

## Vidar FK og Viking
I 1995 ble han trener i Vidar Fotballklubb. Vidar lå da i 2. divisjon, og satset mye penger på å rykke opp til 1. divisjon. Dette lyktes i 1996, under Bråtveits ledelse. På dette tidspunktet var 1. divisjon delt i to avdelinger på tolv lag hver, og etter denne sesongen skulle det bare være én avdeling med 14 lag. Derfor måtte seks lag fra hver avdeling rykke ned, og gjøre plass til fire nye lag fra 2.divisjon. Med dette som utgangspunkt ble sesongen ikke vellykket for Vidar. Klubben tok riktignok poeng på bortebane mot opprykkslagene Sogndal og Haugesund, men Vidar endte opp nesten på bunnen av tabellen, med bare to lag som hadde dårligere resultat sammenlagt. Etter denne sesongen ga Bråtveit seg som trener for Vidar, og vendte hjem til Haugesund der han begynte som trener for Vard. Han ledet Vard til 3. cup-runde, der laget tapte for Brann. Etter at 1997-/1998-sesongen var omme gav han seg som trener i Vard.

Høsten 1998 ble han hentet til Viking av lagets danske trener Poul Erik Andreassen. Fra høsten 2000 gikk Benny Lennartsson inn som Vikings nye trener.

## FK Haugesund
Bråtveit på sin side ble trener i FK Haugesund, som hadde rykket opp til eliteserien i 1999 med Åge Steen som trener. Steens kontrakt ble imidlertid sagt opp tre måneder ut i 2000-sesongen, og Bråtveit ble hentet inn som hovedtrener foran FK Haugesunds kamp mot Rosenborg. 2002-sesongen ble Bråtveits siste som Haugesund-trener. 

I 2005 gjorde Bråtveit comeback som trener for Vard, som hadde rykket ned fra 1. divisjon i 2004. Bråtveits oppgave skulle være å få Vard opp igjen. Men laget ble plassert i en vanskelig 2. divisjonsavdeling. Ettersom Haugesund også rykket ned i 2004, kunne ikke de to lagene bli plassert i samme avdeling. Sesongen 2006 ble Bråtveitss siste som trener for Vard. 

## Randaberg Idrettslag
I 2007 ble Bråtveit trener i Randaberg IL.  I mai 2008 fikk Bråtveit en ny toårskontrakt med Randaberg. Sommeren 2008 ble imidlertid klubbens investor Fred Ingebrigtsen siktet for innsidehandel. Dette satte hele Randabergs storsatsing i fare, fordi klubben måtte skjære drastisk ned på pengebruken, og Bråtveits fulltidsstilling som trener ble redusert til en deltidsstilling. Da det ble klart at Stavanger ville rykke opp istedenfor Randaberg, valgte Bråtveit å takke nei til en ny kontrakt med Randaberg.

I 2014 ble Bråtveit rektor ved Skudenes ungdomsskole etter Jane Vold Fosen.

## Referanser


## Eksterne lenker
*
Marina Bouras

**Marina Bouras** (født 21. februar 1970) er en greskfødt dansk skuespillerinne.

## Biografi
Marina Bouras er født i Hellas og flyttet til Danmark seks år gammel. Hun er utdannet fra Statens Teaterskole i København i 1995 og debuterte i Dogmefilmen *[[Idiotene]]* i 1998. Hun er gift med skuespillerkollegaen Jens Albinus. 

## Filmografi (Utvalg)
* 2024 – *[[Vogter]]* 
* 2021 – *[[Fredløs (TV-serie)|Fredløs]]*
* 2006 – *[[Grønne Hjerter]]*
* 2005 – *[[Springet]]* 
* 2004&ndash;06 – *[[Ørnen (TV-serie)|Ørnen]]* 
* 2002 – *[[Hjerteafdelingen]]* 
* 2000- 01 – *[[Skjulte spor]]* 
* 1999 – *[[Dybt vand]]* 
* 1999 – *[[Misery Harbour]]* 
* 1998 – *[[Nattens engel]]* 
* 1998 – *[[I wonder who's kissing you now]]* 
* 1998 – *[[Idioterne]]* 
* 1998 –  *[[Karrusel (TV-serie)|Karrusel]]* 
* 1997&ndash;99 – *[[Taxa (TV-serie)|Taxa]]* 
* 1996 – *[[En fri mand]]*

## Referanser




## Eksterne lenker
*
Gjøvik Olympiske Fjellhall

**Gjøvik Olympiske Fjellhall** ble bygget for å huse ishockeykampene som skulle arrangeres på Gjøvik under Vinter-OL 1994. Hallen brukes i dag til ishockey, håndball, konserter og andre arrangementer. Hallen ble åpnet i 1993, som den 29. ishallen i Norge. Den er hjemmebanen til ishockeylaget Gjøvik Hockey og har en publikumskapasitet på , hvorav 980 er ståplasser. 

Hallen ble bygget i forbindelse med en allerede eksisterende svømmehall, som også ligger inne i fjellet. Vinteren 2008 ble to nye klatrevegger oppført som gjør dette til en av innlandets beste klatresentre.

## Brukere
I tillegg til at Gjøvik Hockey spiller hjemmekampene sine her så er det flere klubber som har spilt treningskamper her. Landskamper har ofte blitt spilt i Gjøvik Olympiske Fjellhall, men også GET-ligaen-kamper for utenbys klubber. Spektrum Flyers spilte tre av sine hjemmekamper i sesongen 1994/1995, Storhamar Hockey og Furuset IK har også spilt sine hjemmekamper i Gjøvik Olympiske Fjellhall. Vålerenga Ishockey har spilt noen av sine hjemmekamper siden 2017 mot Storhamar Hockey her, noe som resulterte i gode publikumstall og inntekter for klubben. Manglerud Star som hjemmelag mot Storhamar har også blitt spilt her høsten 2018.

## Galleri

Isbanen i Gjøvik Olympiske Fjellhall.JPG|Ishallen.
Berget i Gjøvik Olympiske Fjellhall.JPG|Utsnitt av fjellet i hallen.
Gjøvik olympiske fjellhall.jpg|Fjellhallen i 2008.
Gjøvik olympiske fjellhall, svømmebasseng.jpg|Gjøvik svømmehall.


## Referanser


## Eksterne lenker
* 
* Ishaller og baner i Norge *hockey.no*
* Gjøvik Olympiske Fjellhall -  Hockeyarenas.net
* Skulpturen "Gripping" utenfor fjellhallen er inspirert av klatreveggen i hallen. *skulpturstopp.no*
Flying in a Blue Dream

***Flying in a Blue Dream*** er Joe Satrianis tredje studioalbum, og kom ut i 1989. 

Spor 3, 5, 6, 8, 10 og 13 inneholder også vokal sunget av Satriani selv. *Flying in a Blue Dream* er også Joes første album der han spiller munnspill og banjo.

Spor 4 inneholder simulerte stemmer spilt på gitar. *The Satch Tapes*, som ble først utgitt på VHS-kassett i 1993, og senere på DVD i 2003, inkluderer to musikkvideoer fra albumet: *I Believe* og *[[Big Bad Moon]]* sammen med utdrag fra en opptreden på MTV der han spilte «The Feeling» på banjo med Johnathan Mover på trommer. Melodien «One Big Rush» er også med som filmmusikk på John Cusack sin film *Say Anything* fra 1989.  

Introen som en hører på tittelsporet var ikke planlagt, men ble likevel spilt inn av produsent John Cuniberti da de tok opp Joes gitarspilling for melodien. På en eller annen måte tok Joes forsterker opp en frekvens fra en radio eller TV stasjon og John Cuniberti sa enkelt og greit: «Jeg tar dette opp» og fortsatte. Blant stemmene som ble tatt opp, er en ung gutt som sier «sometimes they act like they still like each other, and sometimes they don't.» Det samme utdraget blir fremdeles brukt i dag når Satriani spiller melodien på konsert. Satriani har selv innrømmet at han ikke vet hva som blir sagt på begynnelsen av sporet «Flying In A Blue Dream».

Satriani kommenterte i et gitarmagasin-intervju at han ofte hadde drømmer som barn om at han fløy over en blå krystallisert verden, og at det var derfra melodien delvis fikk sin tittel fra. 

Sporet «Back to Shalla-Bal» viser til Marvel Comics' The Silver Surfer som vender hjem, med håp om å rette opp sitt forhold til Shalla-Bal, keiserinnen av Zenn-La. Dette er en referanse til bildet på hans album *[[Surfing with the Alien]]*, som brukte *The Silver Surfer* som motiv.

Satrianis far døde mens de spilte inn albumet, og sporet «Into The Light», ble komponert til hans minne. Satrianis foreldre støttet han sterkt i hans kunstneriske mål, sammen med hans søstre Joan and Carol, som begge var med å tegne på flere av Joes gitarer.   

## Sporliste
Alle spor av Joe Satriani.
# «Flying in a Blue Dream» – 5:28
# «The Mystical Potato Head Groove Thing» – 5:05
# «Can't Slow Down» – 4:46
# «Headless» – 1:28
# «Strange» – 4:55
# «I Believe» – 5:50
# «One Big Rush» – 3:20
# «Big Bad Moon» – 5:13
# «The Feeling» – 0:52
# «The Phone Call» – 3:00
# «Day at the Beach (New Rays from an Ancient Sun)» – 2:03
# «Back to Shalla-Bal» – 3:15
# «Ride» – 4:58
# «The Forgotten (Part One)» – 1:10
# «The Forgotten (Part Two)» – 5:10
# «The Bells of Lal (Part One)» – 1:19
# «The Bells of Lal (Part Two)» – 4:08
# «Into the Light» – 2:25

## Eksterne lenker
*
Andalucía (sykkellag)

**Andalucía** er et spansk sykkellag som ble grunnlagt i 2005. Fra 2006 til 2012 var det et profesjonelt kontinentallag. 
 
Laget ble invitert til Vuelta a España i 2007, 2008 og 2012

## Stall 2012

## Eksterne lenker
*
Ukhta (elv)

**Ukhta** (russisk: Ухта́) er ei elv i Republikken Komi i Russland. Den er ei venstre sideelv til elva Izjma (i Petsjoras nedbørfelt). Den er 199 kilometer lang og har et nedbørfelt på . Middelvannføringen ved byen Ukhta, 13 kilometer før munningen er på .

Elva fryser til i månedsskiftet oktober-november, og den islagt fram til vårflommen, som begynner i april og varer til mai/juni.

Ukhta har sine kilder i Timanhøydene. Den renner først mot sør, og senere mot øst. Den renner gjennom byen Ukhta og løper sammen med Izjma ved byen Sosnogorsk. Elva er stri og strykpreget.

## Referanser
Hadash

**Hadash** (חד"ש) er et sosialistisk parti i det israelske parlamentet Knesset. 

Hadash ble dannet ved en sammenslåing av det israelske kommunistpartiet Maki (den gang Rakah) og andre venstrevendte partier.

## Navn
Akronymet Hadash står for *haHazit haDemokratit leSHalom veleShivyon* (, som på norsk blir **Demokratisk front for likhet og fred**, og også er det hebraiske ordet for «ny», som muligens viser til et av de største partiene som sto bak grunnleggelsen av Hadash, Rakah (hebraisk akronym for *Nye kommunistiske liste*). På arabisk er partiet kjent som *al-Jabha al-Dimokratiya lil-Salam wa'al-Musawa* (arabisk: ).

## Politikk og ideologi
Hadash krever total tilbaketrekning av alle jødiske bosetninger fra Vestbredden og Gaza, samt at en palestinsk stat blir opprettet i disse områdene. Det støtter at de palestinske flyktningene har rett på å vende tilbake og få oppreisning. Partiet arbeider også for sterkere faglige rettigheter og en utbygd sosialsektor.

I Israel betraktes Hadash som et venstreekstremt arabisk parti. Majoriteten av partiets valg- og medlemskrets er palestinere, men også en ganske stor del er jøder. For eksempel var Hadashs partileder i mange år Meir Vilner. Hadash definerer seg selv som antisionistisk, i tråd med marxistisk motstand mot nasjonalisme, og krever at Israel skal forandres fra en jødisk til en sekulær, mangekulturell stat. Det arbeider for at palestinske arabere skal få status som nasjonal minoritet i Israel.

## Representanter i Knesset
I valget i 2006 fikk Hadash 3 seter i Knesset av totalt 120, og representeres derved av Mohammad Barakeh, Hana Sweid og Dov Khenin. Tidligere har Tamar Gozansky, Issam Makhoul og Tawfiq Ziad vært representanter for Hadash. 

## Referanser


## Eksterne lenker
* 
*
Acqua & Sapone

**Acqua & Sapone** var et italiensk profesjonelt kontinentallag. Laget ble invitert til Giro d'Italia i 2007, 2008, 2010 og 2011.

## Stall 2012

## Eksterne lenker
*
Izjma

**Izjma** (russisk: И́жма) er ei elv i Republikken Komi i Russland. Den er ei venstre sideelv til Petsjora. Elva er 531 kilometer lang, med et nedbørfelt på . 79 kilometer fra munningen har den en middelvannføring på . Den fryser over i november og blir under is til vårflommen som starter i mai.

Største tilløpselver: Ukhta, Ajuva og Sebys.

Izjmas kilder er i Timanhøydene. I det øvre løpet er elvas bredder skogkledte, mens det i Izjmas nedre løp er mest england og myr. Elvas løp er buktende, og i de øvre delene går den over stryk og steinete partier. Ved samløpet med Ukhta ligger byen Sosnogorsk, og 10 kilometer oppstrøms i Ukhta ligger byen Ukhta.

Izjma er seilbar opp til samløpet med Ukhta. I det nedre løpet blir elva betydelig bredere, den renner saktere og begynner å danne meandere og små øyer. Den løper sammen med Petsjora ved Ust-Izjma.

## Referanser
Grant Wood

**Grant Wood** (født 13. februar 1892 i Anamosa, Iowa, død 12. februar 1942) var en amerikansk maler, særlig kjent for maleriet *[[American Gothic]]* (1930). 

Wood knyttes til retningen *amerikansk regionalisme*, som gikk ut på å lage kunst om hverdagslivet på landet i USA, spesielt fra plasser som Midtvesten og Deep South.

Woods stil var påvirket av studiereiser i Europa på 1920-tallet, av det flamske og tyske 1400- og 1500-tallsmaleriet og av den modernistiske bevegelsen *[[Neue Sachlichkeit|ny saklighet]]*. Han studerte på Academièn Julian i Paris. Den tekniske presisjonen som kjennetegner hans arbeide har også preg av amerikansk folkekunst. Hans mest kjente malerier er *[[American Gothic]]* (1930) og *[[Revolusjonens døtre]]* (1932), som begge har en undertone av satire. Mange av maleriene hans handlet om gårdsdrift og bøndene i Amerika. Han brukte mye grønt, gult og brunt i maleriene sine i tillegg til å blande en realistisk stil med glatte overflater hvor han blendet inn skyggene på en karakteristisk måte. Wood hadde også prøvd impressonismen før han begynte å male i den stilen han ble mest kjent for.
## Referanser


## Eksterne lenker
*
Cupvinnercupen i håndball for kvinner 2007/08

**[[Cupvinnercupen i håndball for kvinner|Cupvinnercupen i håndball]] 2008** for kvinner ble vunnet av Larvik Håndballklubb fra Norge over Rulmentul Urban Brasov fra Romania med sammenlagt 50–40. Returkampen i Romania 24. mai ble vunnet av Larvik Håndballklubb med 25–19 etter å vunnet 25–21 i første finalekamp.

## Eksterne lenker
* Om finalekampen på Larvik Håndballklubbs hjemmeside
* Om finalekampen i VGs nettavis
Dima Bilan

**Dima Bilan** (født **Viktor Nikolajevitsj Belan**; 1981) er en russisk artist. 

Dima Bilan representerte Russland under Eurovision Song Contest 2006 med sangen «Never Let You Go» og endte på andreplass. Han deltok igjen i Eurovision Song Contest 2008 og vant med sangen «Believe». I det påkostede sceneshowet i vinnerframføringen deltok blant annet den russiske kunstløperen og OL-mesteren Jevgenij Pljusjtsjenko.

## Biografi
Da han var to år gammel flyttet familien hans til bestemoren hans i byen Naberezhnye Chelny i Tatarstan. Som seksåring flyttet han og familien til Kabardino-Balkaria hvor han gikk på skole sammen med søsteren. Han deltok i morgensamlinger, leste dikt og sang sanger.

Han ble utdannet som sanger ved Gnesins Musical College. Bilan debuterte som artist da han fikk fjerdeplass i den russisk/latviske festivalen New Wave i 2002. I 2003 ga han ut sitt første album, med tittelen «Nochnoy Huligan», som inkluderte versjoner av «Caruso» av Lucio Dalla og «Fever» av Elvis. I 2004 ga han ut den suksessrike singelen «Na beregu neba», som også er tittelen på hans andre album.

Bilan prøvde å bli valgt ut som Russlands deltaker i Eurovision Song Contest med sangen Not That Simple i 2005, men endte på andreplass i den russiske, nasjonale finalen. Musikkvideoen til den russiske versjonen av sangen ble kjent som den dyreste i russisk musikkproduksjons historie frem til da. I desember 2005 fikk Bilan to gullgrammofoner for sangen «Ty dolzjna ryadom byt», den russiske versjonen av «Not That Simple». Året etter vant han den russiske nasjonale finalen før Eurovision Song Contest, og kom til slutt på andreplass i den internasjonale finalen med «Never Let You Go», og i 2008 vant han også den internasjonale finalen med sangen «Believe». I 2007 opptrådte han i filmmusikalen *[[Korolevstvo krivykh zerkal (film fra 2007)|Korolevstvo krivykh zerkal]]*.

## Diskografi
### Album
* : *Я ночной хулиган* (Ja notsjnoj khuligan – «Jeg er en nattens bølle»)
* : *На берегу неба* (Na beregu neba – «Ved himmelens bredd»)
* : *Время-река* (Vremja – reka – «Tidens elv»)
* : *Против правил* (Protiv pravil – «Mot reglene»)
* : *New English album*
* : *New Spanish album*

### Singler
* : *Я ночной хулиган* (Ja notsjnoj khuligan – «Jeg er en nattens bølle»)
* : *Ты должна рядом быть* (Ty dolzjna rjadom byt – «Du burde bli hos meg»)
* : *Как хотел я* (Kak khotel ja – «Som jeg ønsket»)
* : *Я тебя помню* (Ja tebja pomnju – «Jeg husker deg»)
* : *Это была любовь* (Eto byla ljubov – «Det var kjærlighet»)
* : *[[Never Let You Go (Dima Bilan-sang)|Never Let You Go]]*
* : *Невозможное возможно* (Nevozmozjnoje vozmozjno – «Det umulige er mulig»)
* : *Время-река* (Vremja – reka – «Tidens elv»)
* : *[[Number One Fan (Dima Bilan-sang)|Number One Fan]]* med Timbaland
* : *Горе-зима* (Gore – zima – «Vinterens sorg»)

## Fotnoter

## Referanser


## Eksterne lenker
* 
* 
* 
*
Frelser

**Frelser** kan vise til blant annet:

* Jesus Kristus, frelseren
* Messias, et begrep med opprinnelse i ''Det gamle testamentet''
* *[[Frelseren]]*, roman av Jo Nesbø.
Syklotron

**Syklotron** er en type partikkelakselerator som blir brukt til å akselerere ladede partikler for blant annet å fremstille supertunge isotoper. Syklotroner har vært viktige i oppdagelsen og fremstillingen av flere av de transurane grunnstoffene. Den ble oppfunnet i 1929 av Ernest Lawrence ved Berkeley-universitetet i California, USA, og han fikk innvilget patent på syklotronen 2. februar 1934 (patentnummer 1948384). Lawrence mottok i 1939 Nobelprisen i fysikk for oppfinnelsen av syklotronen, og de eksperimentene han utførte med den.

I dag benyttes syklotroner til å produsere radioaktive isotoper for bruk i positronemisjonstomografi (PET-scanning).

## Virkemåte
Syklotronen består av et vakuum-kammer hvor ladede partikler blir akselert av høyfrekvent vekselspenning. Ved hjelp av magnetfelt blir partiklene holdt i en tilnærmet sirkelformet bane. For hver gang partiklene passerer åpningen mellom de halvmåne-formede elektrodene blir de akselerert. Syklotronen kan akselerere ladede partikler som protoner, deuteroner, alfapartikler og tyngre ioner.

## Syklotroner i Norge
Fysisk institutt ved Universitetet i Oslo har siden 1979 hatt en 35 MeV syklotron. Denne syklotronen kan akselerere partikler til en tredjedel av lysets hastighet. Rikshospitalet i Oslo var det første sykehuset i landet med egen syklotron. Den driftes av Norsk Medisinsk Syklotronsenter. Haukeland universitetssykehus i Bergen har en syklotron ved Senter for Nukleærmedisin/PET. I februar 2015 fikk NTNU og St. Olavs hospital i Trondheim en syklotron i gave fra en privatperson.

## Referanser
Steen Stig Lommer

**Steen Stig Lommer** (født 26. august 1960 i København), er dansk skuespiller og teatersjef.

## Biografi
Steen Stig Lommer er sønn av skuespilleren og teatersjefen Stig Lommer og skuespillerinnen Lone Hertz.

Han ble utdannet på Statens Teaterskole i København 1981-1984.

I 1994 medvirket Steen Stig Lommer i Mogenstrup Revyen og ble Årets Revykunstner i 1994. Han gjorde seg først gjeldende i et moderne repertoar for eksempel i *I bomuldsmarkernes ensomhed* på Mammut Teatret i 1994 og titelrollen i "Killer Joe" på Edison i 1995. Seinere har han hatt klassiske roller som i *Helligtrekongersaften* og *Som man behager* på Grønnegårds Teatret i 2001 og 2002. I 2002 spilte han i "Den skaldede sangerinde" på Teatret Sorte Hest og i *Spindoctor* på Nørrebros Teater. Han var konstitueret leder av Bådteatret 2001/02 og fra 2003 teatersjef for Grønnegårds Teatret.

Blant hans oppgaver på film/TV kan nevnes barndomsvennen i novellefilmen *[[Pigen med de grønne øjne]]* (1994) og Uffe Spage Andersen i *[[Alletiders Nisse]]* (1995). Mest kjent er han nok for sin rolle i *[[Ørnen (TV-serie)|Ørnen]]* (2004–06).

## Filmografi (utvalg)
* 2009 – *[[Pagten]]
* [[2007]] – *Kollegiet* 
* [[2007]] – *Hjemve* 
* [[2006]] – *Helmer & Søn* 
* 2006 – *Supervoksen*
* [[2006]] – *Drømmen* 
* [[2005]] – *Opbrud* 
* [[2005]] – *Unge Andersen* 
* [[2004]] – *Afgrunden* 
* [[2004]] – *Ørnen* 
* [[2003]] – *Manden bag døren* 
* [[1999]] – *Pizza King* 
* [[1998]] – *Albert* 
* [[1997]] – *Ørnens øje* 
* [[1996]] – *Davids bog* 
* [[1994]] – *Nattevagten* 
* [[1991]] – *Den store badedag* 
* [[1989]] – *Århus by Night* 
* [[1986]] – *Walter og Carlo - yes det er far''

## Priser (utvalg)
* 2009 – Teaterpokalen

## Referanser


## Eksterne lenker
*
Salme 119

**Salme 119** (gresk nummerering: *Salme 118*) er den lengste salmen i Salmenes bok og det lengste kapittelet i Bibelen (i motsetning til Salme 117). På hebraisk blir den referert til ved åpningsordene, «Ashrei temimei derech» («Salige er de hvis vei er ulastelig»). Det er bønnen til en som fryder seg over og lever etter Toraen, den hellige lov. Hvert vers i salmen anvender et synonym for Toraen, slik som *dabar* («ord, løfte»), *mishpatim* («hersking») etc. Salme 119 blir ansett for å være en såkalt *læresalme*.

Salmens 176 vers er delt inn i 22 strofer med åtte linjer hver: en strofe for hver bokstav i det hebraiske alfabetet. I den første strofen begynner hver av de åtte linjene med *[[aleph]]*, alfabetets første bokstav; i neste strofe begynner hver linje med *[[bet]]*, den andre bokstaven, og slik fortsetter det igjennom alfabetet. Dikt som benytter seg av mønstre som involverer de første bokstavene i en linje kalles akrostikoner; Salme 119 er en av cirka et dusin alfabetiske akrostikonske dikt i Bibelen.

Den akrostikonske formen og bruken av Tora-ordene utgjør rammeverket for en detaljert bønn. Grunnlaget for bønnen blir etablert i de to første strofene (*alef* og *beth*): Toraen fremholdes som en kilde for velsignelse og korrekt atferd, og salmisten foplikter seg å holde seg til loven. Bønnen starter ordentlig i den tredje strofen (*gimel*, v. 17). Som så mange andre salmer inkluderer denne både dramatisk klage (for eksempel versene 81–88), lykksalig pris (for eksempel versene 45–48) og bønner for liv, befrielse og rettferdiggjørelse (for eksempel versene 132–134). Det som gjør Salme 119 unik er måten disse anmodningene ustoppelig og uttrykkelig er grunnlagt på Toraens gave og salmistens lojalitet overfor den.

## Eksterne lenker
* Hele Salme 119 på norsk, bibelutgave: Det Norsk Bibelselskap 1930
USS «Maine»

**USS «Maine»** har vært brukt som navn på flere skip i den amerikanske marinen.

* USS «Maine», slagskip sjøsatt i 1889
* USS «Maine», slagskip sjøsatt i 1901
* USS «Maine» (SSBN-741), undervannsbåt sjøsatt i 1994
HMS «Collingwood»

**HMS «Collingwood»** har blitt brukt som navn på flere skip i den britiske marinen.

* HMS «Collingwood», slagskip sjøsatt i 1882.
* HMS «Collingwood», slagskip sjøsatt i 1908
Glasgow School of Art

**Glasgow School of Art** ble grunnlagt i Glasgow i 1845 og er en av fire uavhengige kunstskoler i Skottland. Skolen holdt de første årene til flere ulike steder i byen, men i 1899 var den første delen av bygningen tegnet av Charles Rennie Mackintosh ferdig. Ytterligere en bygning tegnet av Mackintosh stod ferdig i 1909. Bygningen anses som gjennombruddet for Mackintosh som arkitekt.

Skolen holder fremdeles til i bygningen som i dag er vernet og bruker i tillegg en rekke andre bygninger i nærområdet. Skoleområdet ligger sentralt i Glasgow i Garnethill. Skolen har blant annet studier innen arkitektur, fotografering og design. Så mye som 20 % av studentmassen er ikke britiske statsborgere.

## Referanser


## Eksterne lenker
*
Mesterligafinalen i fotball for menn 2007/08

**Mesterligafinalen i fotball for menn 2007/08** ble spilt onsdag 21. mai 2008 mellom Manchester United FC og Chelsea FC på Luzjniki Stadion i Moskva, hjemmebane for både Torpedo Moskva og Spartak Moskva. Kampen endte 1-1 etter ordinær tid, men etter straffesparkkonkurranse vant Manchester United 6-5.

## Bakgrunn
Manchester United hadde akkurat vunnet sitt 17. ligamesterskap, etter å ha kjempet mot Chelsea den siste delen av sesongen. Chelsea skapte spenning i ligainnspurten da de vant 2-1 over United på Stamford Bridge 21. april. I høstkampen 23. september hadde Avram Grant debutert som Chelseas nye manager, etter José Mourinho, og tapte 2-0 for United. I tillegg møttes United og Chelsea i FA-cupfinalen året før (mai 2007), der Chelsea vant 1-0. FA Community Shield 2007 ble spilt mellom de to respektive lagene på Wembley stadium i august 2007, den kampen endte 1-1, men United vant på straffespark.

* Moskva er det østligste punktet en finale i Mesterligaen noen gang har blitt spilt. 
* Det var 50 år siden Flyulykken i München.
* Det var 40 år siden Manchester United vant Europacupen første gang (4-1 mot Benfica på Wembley i 1968).
* Det russiske laget Zenit St. Petersburg vant UEFA-cupen i Manchester bare én uke tidligere.
* Chelseas eier Roman Abramovitsj tok Chelsea til sin første finale, i sitt eget hjemland.
* Dette var den første helengelske finalen, tidligere har Spania (2000) og Italia (2003) opplevd det samme.

Luzjniki Stadion er egentlig belagt med kunstgress. Russland møtte England (2-1) til kvalifiseringskamp for Europamesterskapet i fotball bare noen måneder tidligere på dette dekket. UEFA hadde imidlertid satt som krav at nytt dekke ble lagt til denne kampen. Gress ble importert fra Sveits og frosset ned. Ansvarlig for denne operasjonen mente imidlertid at man til en viss grad hadde mislyktes, fordi dekket var litt for løst.

De siste årene har UEFA utviklet en egen identitet for Mesterligafinalen, man har altså markedsført kampen som et eget «brand», med en unik identitet og logo. Dette gjør man for å bygge opp under finalen som et av verdens største idrettsarrangementer. 31. oktober 2007 holdt man en pressekonferanse på Luzjniki stadion, der kampens ambassadør – den gamle storkeeperen Rinat Dasajev – presenterte finalens logo. Denne logoen ble benyttet i alle sammenhenger i tilknytning til kampen. I tillegg hadde man pyntet Moskvas hovedgater med logoen hengende på alle lyktestolper og lignende.

Arrangørene hadde festet et TV-kamera midt over stadion, som hang i fire vaiere festet til hver sin kant av taket. Dette gir ekstraordinært bra nærbilder av hendelser under kampen, og er en av de få gangene man har benyttet denne metoden i fotballsammenheng.

## Veien til finalen

**Manchester United**:

**Chelsea FC**





## Fakta



## Statistikk

## Se også
Mesterligaen 2007/2008

## Referanser


## Eksterne lenker
* Kamprapport fra UEFA
Nestor Makhno

**Nestor Ivanovytsj Makhno** (ukrainsk: Нестор Іванович Махно; født  i Huljajpole, død 6. juli 1934 i Paris) var en ukrainsk  anarkokommunistisk revolusjonær. Han ledet en ukrainsk styrke under den russiske borgerkrigen, og kjempet mot både tyske, østerriksk-ungarske og «hvite» antirevolusjonære russiske styrker. Mot slutten av borgerkrigen kom Makhno i konflikt med bolsjevikene, og han ble tvunget til å rømme landet i 1921.

Makhnos geriljastyrke besto av 50&nbsp;000 mobile ryttere, ofte støttet av *takhankaer*, et lett hestespann med påmontert maskingevær. Under borgerkrigen lyktes Makhno å opprette en anarkistisk rådsrepublikk i det østlige Ukraina. Idéene til Makhno skilte seg klart fra de russiske kommunistenes idéer. Makhno var motstander av alle former for statlig styring, og han forkastet blant annet marxistenes konsept med «proletariatets diktatur». Bolsjevikene anklagde makhnoistene for å bruke brutale metoder til å undertrykke politiske motstandere i republikken, og for å opprette blant annet to hemmelige politistyrker for å knuse opposisjonen.

Mens omlag en fjerdedel av de ca. 30.000 jøder som ble myrdet i pogromer i Ukraina av uasvhengige bondehærer i året 1919, anfører historikeren Serhii Plokhy at «Den eneste krigsherren som forsøkte, om enn med varierende grad av suksess, å avskrekke troppene sine fra pogromer og bekjempe antisemittisme i rekkene av hans bondehær, var Nestor Makhno».

Etter hvert som kampene i Ukraina gikk de revolusjonæres vei, utviklet det seg alvorlige samarbeidsproblemer mellom Makhno og Lenin. Lenin ga etterhvert ordre om at Den røde armé skulle behandle Makhnos tilhengere som kriminelle og kontrarevolusjonære. I august 1921 hadde Makhno tapt kontrollen over Ukraina, og han måtte flykte utenlands. Han kom seg etterhvert til Paris, der han fortsatte sin anarkistiske virksomhet fram til sin død i 1934. Makhno ble begravet på Père Lachaise.

## Referanser
Kropyvnytskyj

**Kropyvnytskyj** (ukrainsk: Кропивницький, tidligere **Kirovohrad**) er en by i det sentrale Ukraina. Byen er administrasjonssentrum i Kirovohrad oblast, og har 239&nbsp;400 innbyggere (2004).

Kropyvnytskyj ble grunnlagt i 1752 som festningsby, og var med navnet Jelisavetgrad oppkalt etter tsarina Elisabet av Russland. I 1924 fikk byen navnet Zinovjevsk etter bolsjeviklederen Grigorij Zinovjev. Etter mordet på Sergej Kirov i 1934 falt Zinovjev i unåde hos Stalin, og byen fikk så navnet Kirovo. I 1939 ble dette forandret til Kirovohrad, blant annet for å unngå sammenblanding med byen Kirov i Russland. Dette navnet ble så forandret i 2016 til Kropyvnytskyj.

I sovjettiden ble byen et sentrum for produksjon av jordbruksmaskiner, og produserte over halvparten av landets såmaskiner. Etter Sovjetunionens fall har byen slitt tungt økonomisk. 

Under Russlands invasjon av Ukraina 2022 ble byen utsatt for russiske rakettangrep.

## Klima

## Referanser


## Eksterne lenker
*
Moderskip for sjøfly

**Moderskip for sjøfly** er skip som er utstyrt for å holde og sørge for drift av sjøfly.

Moderskip for sjøfly er vanligvis marinefartøyer, og har tillegg til plass for sjøfly det som trenges av drivstoff, reservedeler og eget mannskap for drift av sjøflyene som flymannskap og mekanikere. Sjøflyene ble til å begynne med heist ved hjelp av en kran ned på vannet og tok av derfra, men senere ble moderskipene utstyrt med katapulter som sjøflyene kunne starte fra. Sjøflyene måtte fremdeles lande på vannet, og ble hentet inn ved hjelp av en kran.

Etterhvert som landbaserte fly fikk bedre rekkevidde ble moderskip for sjøfly utdaterte, og få var i bruk etter den andre verdenskrig.

## Referanser
Garderobe

**Garderobe**, fra fransk *garder* (*vokte*) og *robe* (*kjole*), er et oppbevaringsted for klær. Det betegner vanligvis et rom i et offentlig bygg for omkledning, med vaskemuligheter, dusj etc. I arbeids- eller sportes-sammenheng betyr garderobe vanligvis et eget rom eller område hvor ansatte eller utøvere kan skifte klær og eventuelt dusje.

Det er også vanlig å ha garderobeskap i private hjem og det blir mer og mer vanlig med garderoberom (walk-in-garderobe). Dette er en garderobe som man kan gå inn i, og som gir deg god oversikt over både klær, tilbehør og sko. Den har ofte skuffer, kurver, hyller og oppheng. Det er en flott løsning for de som ønsker full kontroll på klærne sine og en helhetlig løsning for både sko, vesker, slips og annet tilbehør. En velorganisert garderobe kan hjelpe deg med å holde orden på tingene dine og gjøre det lettere å velge antrekk for dagen

Ordet garderobe brukes også som et fellesord for alle klær og tilbehør man har. Dette kan inkludere alt fra hverdagsklær, arbeidsklær, formelle klær, sesongklær, sko, vesker, belter, slips, hatter og mer. En persons garderobe kan variere sterkt basert på deres personlige stil, yrke, klimaet de bor i, og deres sosiale aktiviteter.

## Se også
* Bod
* Herretjener
* Kleshenger
* Garderoberom
* Garderobeskap
* Oppbevaringsboks

## Referanser
Om befolkningslova

***Om befolkningslova*** (orig. *An Essay on the Principle of Population*) er en bok som først ble utgitt anonymt i 1798. Forfatteren ble snart etter identifisert som Thomas Malthus.

Bokens hovedbudskap er det Malthus kalte «befolkningslov», som går ut på at en voksende befolkning ville føre til økende tilgang på arbeidskraft, hvilket igjen ville medføre lavere lønner, og til slutt fattigdom. Han påpekte videre at uhindret befolkningsvekst er eksponentiell, mens mattilgangen bare øker lineært. Dette misforholdet vil etter hvert resultere i epidemier og sultkatastrofer.

Den fullstendige tittelen til førsteutgaven lød *An Essay on the Principle of Population: as it Affects the Future Improvement of Society. With Remarks on the Speculations of [[William Godwin|Mr.&nbsp;Godwin]], [[Nicolas de Condorcet|M.&nbsp;Condorcet]], and Other Writers* («Et skrift om befolkningsloven, slik den påvirker den fremtidige forbedringen av samfunnet. Med kommentarer til hr. Godwins, marki Condorcets og andre forfatteres spekulasjoner»). Boken kom i Malthus’ levetid med seks utgaver, som ble mer og mer omfangsrike: 
11798 (396&nbsp;s.), 
21803 (610&nbsp;s.), 
31806 (to&nbsp;bind, 505 + 559&nbsp;s.), 
41807 (to&nbsp;bind, 580 + 484&nbsp;s.), 
51817 (tre&nbsp;bind, 496 + 507 + 500&nbsp;s.), 
61826 (to&nbsp;bind, 535 + 528&nbsp;s.). 
Fra og med den andre utgaven ble undertittelen endret, slik at tittelen ble *An Essay on the Principle of Population, or, A View of its Past and Present Effects on Human Happiness. With an Inquiry into our Prospects Respecting the Future Removal or Mitigation of the Evils which it Occasions* («Et blikk på [befolkningslovens] tidligere og fremtidige påvirkning av menneskelig lykke. Med en undersøkelse av våre muligheter for i fremtiden å fjerne eller lindre ondene som [befolkningsloven] medfører»). De første fire utgavene ble utgitt av Joseph Johnson, de senere av John Murray, begge i London. Den norske (utdragsvise) oversettelsen *Om befolkningslova* ble utgitt på Samlaget i 1975.

## Betydning
Selv om det ikke var den første boken som omhandlet befolkning, var det lenge det mest betydningsfulle verket innen området. Malthus innførte begrepet om *[[kampen for tilværelsen]]*, som kom til å prege samfunnsdebatten spesielt i Storbritannia i over hundre år. Bokens budskap la grunnlag for malthusianismen, dvs. ulike strømninger som prøvde å begrense befolkningsvekst.

Boken har også spilt en nøkkelrolle i utviklingen av teorien om evolusjon ved naturlig seleksjon. Både Charles Darwin og Alfred Russel Wallace forstod (uavhengig av hverandre) betydningen av «kampen for tilværelsen» i naturen etter å ha lest Malthus’ essay. Darwin beskrev naturlig seleksjon som «Malthus’ lære anvendt på  hele dyre- og planteriket» (*[[Artenes opprinnelse]]*, 1859, s.&nbsp;5).

## Eksterne lenker
* ''An Essay on the Principle of Population'', 1. utgave 1798 (Library of Economics and Liberty; fri utgave, søkbar tekst)  
* ''An Essay on the Principle of Population'', 6. utgave 1826 (Library of Economics and Liberty; fri utgave, søkbar tekst)  
* ''Om befolkningslova'', 1975 (Nasjonalbiblioteket; gratis for norske IP-adresser)
Befolkningspyramide

En **befolkningspyramide** er en figur som viser hvor mange mennesker det finnes, etter alder og kjønn, innen et fastsatt område, vanligvis et land. Vanligvis består den av to grafer, hvor befolkningen fordeles etter kjønn (vanligvis menn til venstre, kvinner til høyre), fordelt i grupper på fem år.

Endringer i befolkningsveksten kan leses ut fra denne, og til en viss grad koble dette opp mot andre ting. For eksempel viser Tysklands befolkningspyramide at noe hendte på slutten av 30- og begynnelsen av 40-tallet, på grunn av andre verdenskrig. Befolkningspyramidene kan være svært forskjellige fra land til land.

## Befolkningspyramidens utvikling
I et utviklingsland er fødselsraten høy, mens dødsraten er lav. Derfor er en stor del av befolkningen barn, hvilket fører til at bruttonasjonalprodukt forblir lav. Om landet utvikles til et industriland øker andelen av arbeidsføre, hvilket fører til at landet blir rikere. Et land som har vært industrialisert lenge får en stor mengde pensjonister, hvilket fører til store utgifter for samfunnet.


Afghanistanpop.svg|lang=no|Befolkningspyramiden for Afghanistan viser et klassisk eksempel på at andelen av unge er stor
Angolapop.svg |lang=no|Befolkningspyramiden for Angola viser det samme, men i enda større grad
Chinapop.svg|lang=no|Kina hadde en stor andel av ung befolkning frem til 60-tallet, da ettbarnspolitikken ble innført
United States Age Pyramid.svg |lang=no|Befolkningspyramiden for USA viser at befolkningsveksten har stabilisert seg


## Se også
* Den demografiske overgangsmodellen
* Befolkningsvekst
* Kjønnsseleksjon ved hjelp av abort eller spedbarnsdrap
*Liste over land og territorier etter fertilitetsrate

## Eksterne lenker
* 
* Animert befolkningspyramide for Norge 1846&ndash;2050
*  Side hvor man kan lage befolkningspyramider
*  Befolkningspyramider for 228 land ved U.S. Census Bureau
Puhung undergrunnsbanestasjon

**Puhung** (norsk: *rehabilitering*) er en stasjon på Cŏllimalinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Chollimagata og med sine 100 meter under bakken er den den dypeste av alle de 17 stasjonene. Stasjonen er endestasjon for turen de fleste utlendinger får med undergrunnsbanen.

Stasjonen ligger i nærheten av De tre revolusjoners utstilling og Pyongyang folkesykehus nummer 2.

## Eksterne lenker
*
Yonggwang undergrunnsbanestasjon

**Yonggwang** (norsk: *ære*) er en stasjon på Cŏllimalinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Yonggwanggata. Stasjonen er startstasjon for turen de fleste utlendinger får med undergrunnsbanen.

Stasjonen ligger i nærheten av Potonggang Hotel, Sosan Hote, Ryanggang Hotel, Det kommersielle universitetet og Pyongyang varmekraftverk.

Utsmykningen på stasjonen viser «det suksessrike koreanske folket under sitt sosialistiske system ledet av Kim Il-sung».

## Galleri

Fil:Yonggwang (Glory) Station, Pyongyang Metro, North Korea.jpg|

Fil:Yonggwang (Glory) Station, Pyongyang Metro, North Korea-1.jpg|
Fil:Pyongyang metro 3.JPG|
Ponghwa undergrunnsbanestasjon

**Ponghwa** (norsk: *signallys*) er en stasjon på Cŏllimalinja på Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Yonggwanggata.

Stasjonen ligger i nærheten av Koreas arbeiderpartis minnetårn, Det nasjonale dramateatret, Pyongyang internasjonale kulturhus, Chollima kulturhus og Museum for partiets tilblivelse.

Opprinnelig var planen å la linja fortsette sørover i en tunnel Taedongelva fra ved Ponghwa i 1971. Noen kilder sier at så mange som 100 arbeidere omkom da tunnelen ble oversvømmet, deriblant flere høytstående militære offiserer. Denne delen av anlegget ble aldri fullført, slik at undergrunnsbanen ble forlenget vestover til Puhung stasjon. Det meste av arbeidet ble i stor grad utført ved hjelp av manuell arbeidskraft, deriblant mange fanger. Detaljer om konstruksjonen anses som statshemmeligheter.

## Referanser
Sungni undergrunnsbanestasjon

**Sungni** (norsk: *seier*) er en stasjon på Cŏllimalinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Sungnigata.

Stasjonen ligger i nærheten av De tre revolusjoners utstilling og Pyongyang folkesykehus nummer 2, Kim Il-sung-plassen, Pyongyang hotel, Taedonggang hotel, Heabangsan hotel, Pyongyang handlesenter nummer 1, Pyongyangs undergrunns handlesenter, Musudo kunstteater, Folkets store studiehall, Student og barnepalasset, 
Rodong Sinmun bygningen, Koreas historiemuseum, Koreansk folkemuseum og Koreansk kunstgalleri.
Kaeson undergrunnsbanestasjon

**Kaeson** (norsk: *triumferende retur*) er en stasjon på Cŏllimalinja, som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Kaesongata.

Stasjonen ligger i nærheten av Triumfbuen, Ulmildae, Frigjøringstårnet, Moranbong hotel, Vest-Pyongyang handlesenter, Triumf kino, Pyongyang folkesykehus nummer 1 og Kim Il-sung stadion.

Navnet på stasjonen skyldes at det var på dette stedet Kim Il-sung holdt sin første tale etter frigjøringen av landet etter den japanske koloniseringen, noe stasjonens utsmykning også illustrerer.
Chollimalinja

**Chollimalinja** er en undergrunnslinje på Pyongyangs undergrunnsbane i Nord-Korea. Den andre er Hyŏksin-linja.

Chollimalinja går fra Puhung stasjon i sør til Pulgunbyol stasjon i nord. Lengden er 12 km. Konstruksjonen startet i 1968 og den første delen av linja som da var 7,5 km lang og hadde seks stasjoner åpnet 6. september 1973, mens den offisielle åpningen skjedde 18. september. Linja ble senere utvidet fra Ponghwa til Puhung, en strekning som ble åpnet 10. april 1987.

Togdepotet ligger ved Pulgunbyol og banen følger i stor grad gatene Podunamu, Kaeson, Sungni og Yonggwang.

Den delen av linja som går fra Ponghwa til Puhung er også kjent som *Mangyongdae-linja* fordi ikke fortsetter sørover som først planlagt, men gjør en sving vestover nord for Taedongelva i retning av Mangyongdae, som er det offisielle fødestedet til den avdøde nordkoreanske presidenten Kim Il-sung.

Pyongyangs to undergrunnslinjer møtes ved stasjonene Jonu/Jonsung. Ved flere av stasjonene er det tilslutningsmulighet til trikk og trolleybuss.

## Stasjoner
Fra nord til sør:
* Pulgunbyol (Røde stjerne) (붉은별역) – vogndepot
* Jonu (Kamerat) (전우역) – mulighet for overgang til Hyŏksinlinja
* Kaeson (Triumferende retur) (개선역) 
* Tongil (Gjenforening) (통일역) 
* Sungni (Seier) (승리역) 
* Ponghwa (Signallys) (봉화역) 
* Yonggwang (Ære) (영광역) – sluttpunkt for utlendinger – overgang til Pyongyang jernbanestasjon 
* Puhung (Rehabilitering) (부흥역) – startpunkt for utlendinger

## Eksterne lenker
*
Jonu undergrunnsbanestasjon

**Jonu** (norsk: *kamerat*) er en stasjon på Cŏllimalinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Kaesongata og gir mulighet for overgang til Jonsung stasjon på Hyoksinlinja.

Stasjonen ligger i nærheten av Det kinesisk-koreanske vennskapstårnet, Pyongyangs undergrunnsbanemuseum, 8. februar kulturhus, 25. april kulturhus og Det koreanske revolusjonsmuseet.
Hyoksinlinja

**Hyoksinlinja** er en undergrunnslinje på Pyongyangs undergrunnsbane  i Nord-Korea. Den andre er *[[Chollimalinja|Ch'ŏllima]]-linja*.

Hyoksinlinja går fra Kwangbok i sørvest til Rakwon i nordøst. Lengden er 10 km og linja åpnet i 9. september 1975 mellom Rakwon og Hyoksin, og ble utvidet til Konsol – Hwanuggumbol 6. september 1978 og Konguk – Kwangbok 9. september 1978. Noen kilder sier at de opprinnelige endestasjonene var Kwangmyong og Hwanggumbol, og at linja ble utvidet i begge ender til Rakwon og Kwangbok i 1985. 

Pyongyangs to undergrunnslinjer møtes ved stasjonene Jonu/Jonsung. Ved flere av stasjonene er det tilslutningsmulighet til trikk og trolleybuss.

Togdepotet for linja ligger ved Kwangbok. Den følger følger i stor grad gatene Rakwon og Pipa.

## Stasjoner
Fra øst til vest:
* Rakwon (Paradis) (락원역) 
* Kwangmyong (Skarpt lys) (광명역) – stengt, trolig på grunn av nærheten til Kumsusan minnepalass
* Samhung (Tre utviklinger) (삼흥역)  
* Jonsung (Triumf) (전승역) – mulighet for overgang til Ch'ŏllimalinja
* Hyoksin (Renovasjon) (혁신역) 
* Konsol (Konstruksjon) (건설역) 
* Hwanggumbol (Gyldne åkre) (황금벌역) 
* Konguk (Statens grunnlegging) (건국역) – overgang til trikk
* Kwangbok (Gjenreising) (광복역) – vogndepot

De to linjene møtes ved stasjonene Jonu/Jonsung. Ved flere av stasjonene er det tilslutningsmulighet til trikk og trolleybuss.
Rakwon undergrunnsbanestasjon

**Rakwon** (norsk: *paradis*) er en stasjon på Hyoksinlinja som er en av de to linjene til Pyongyangs undergrunnsbane i Nord-Korea. I likhet med de andre undergrunnsstasjonene i Pyongyang har den ikke fått navn etter hvor den ligger, men etter et revolusjonært tema. Stasjonen ligger ved Pipagata i bydelen Taesong.

Stasjonen ligger i nærheten av Taesongsan fornøyelsespark, Pyongyang zoo, Botanisk hage, Rakwon handlesenter, Taesongsanmuren og Minnelunden etter de revolusjonære martyrer
Dødsrate

**Dødsrate** defineres som antall døde pr.  innbyggere i løpet av et år, og viser forholdet mellom antall dødsfall og befolkningens størrelse i et gitt område, gjerne et land. For eksempel vil en dødsrate på 9,5 i en befolkning på  mennesker vise at det har vært 950 dødsfall det året. 

Dødsraten kan gi et misledende inntrykk, da antall døde pr.  kan være høyere i et godt utviklet land enn i mindre utviklede land, fordi det gjerne er en del eldre i disse landene. 

Faktorer som kan påvirke dødsraten kan være aldersfordelingen i et lands befolkning, ernæringsnivå, kostholdsstandard, hvordan man bor, tilgang til rent drikkevann, hygiene, sykdommer, kriminalitet, konflikter og tilgang til helsevesen og leger.

## Statistikk

Landene med høyest spedbarnsdødelighet i 2024 var:
#Afghanistan 101,3
#Somalia 83,6
#Sentralafrikanske republikk 80,5
#Ekvatorial-Guinea 77,4
#Sierra Leone 71,2
#Niger 64,3
#Tsjad 62,5
#Sør-Sudan 60,1
#Mosambik 58,2
#Mali 57,4

Ifølge Verdens helseorganisasjon (WHO) var de 10 største årsakene til dødsfall i 2021 disse:
#  9,0 % Iskemisk hjertesykdom
#  8,8 % Covid-19
#  7,0 % Hjerneslag
#  3,6 % Kronisk obstruktiv lungesykdom
#  2,5 % Nedre luftveissykdom
#  1,9 % Kreft i luftrør, bronkier eller lunger
#  1,8 % Alzheimer eller annen demenssykdom
#  1,6 % Diabetes type 1
#  1,4 % Nyresykdom
#  1,3 % Tuberkulose
7 av 10 var ikke-smittsomme sykdommer.

Dødsårsakene er svært forskjellige i de utviklede og de mindre utvikligede landene.

Ifølge Jean Ziegler (FNs spesialrapportør for Right to Food fra 2000 til mars 2008), utgjorde underernæring 58&nbsp;% av alle dødsfall totalt i 2006: 

## Referanser


## Se også
* Fødselsrate
* Liste over land og territorier etter fertilitetsrate
* Den demografiske overgangsmodellen
* Døden
Taedong (elv)

**Taedong** er en elv i Nord-Korea. Den har sitt utspring i Rangrimfjellet nord i landet. Elva flyter sørvest og munner ut i Koreabukta ved byen Nampo. Før det renner elva blant annet gjennom landets hovedstad, Pyongyang. 

Elva er 439 km lang og har et nedslagsfelt på 16.573 km². Pyongyang ligger vel 110 km fra elvemunningen, Sunchon 192 km og Taehung 414 km.

## Se også
* Liste over elver i Korea

## Kilder
* Atlas of Korea, Sung Ji Mun Hwa Co. Ltd, Gyeonggi, 2008 ISBN 978-89-390-0060-5, 93980
Fylkesvei 7380

**Fylkesvei 7380** går mellom sentrum og Hammarøya i Nesna kommune.

Frem til 2019 hadde veien betegnelsen fylkesvei 382 (Nordland).

## Kommuner og knutepunkter

## Referanser




## Eksterne lenker
* Vegvesenets vegkart 
*